21. ΒΑΣΙΛΙΚΟΝ ΔΙΑΤΑΓΜΑ της 21 Απρ./3 Μαΐου 1950 (ΦΕΚ Α΄  108) Περί του τρόπου διεξαγωγής των πτυχιακών εξετάσεων των σπουδαστών της Ανωτάτης Σχολής Οικονομικών και Εμπορικών Επιστημών. Έχοντες υπ’ όψιν το άρθρ. 72 του υπ’ αριθ. 954/1942 Ν.Δ/τος «περί οργανισμού της Ανωτάτης Σχολής Οικονομικών και Εμπορικών Επιστημών, διατηρηθέντος εν ισχύϊ δυνάμει της υπ’ αριθ. 295/1946 πράξεως του Υπουργικού Συμβουλίου, προτάσει του Ημετέρου επί των Θρησκευμάτων και της Εθνικής Παιδείας Υπουργού, στηριζομένη εις ομοίαν της Γενικής Συνελεύσεως των Καθηγητών της ως άνω Σχολής και μετά γνωμοδότησιν του Συμβουλίου της Επικρατείας διατυπωθείσαν δια της υπ’ αριθ. 37/1950 πράξεως αυτού, απεφασίσαμεν και διατάσσομεν: Άρθρον μόνον.-1.Αι πτυχιακαί και τμηματικαί εξετάσεις επί των διδασκομένων μαθημάτων εν τη Ανωτάτη Σχολή Οικονομικών και Εμπορικών Επιστημών διεξάγονται γραπτώς ή προφορικώς ή κατ’ αμφοτέρους τους ως άνω τρόπους κατά την κρίσιν του εξετάζοντος καθηγητού, όστις απαραιτήτως και παρίσταται κατά την διεξαγωγήν τούτων. 2.Κατά τας γραπτάς εξετάσεις δίδονται υπό του εξετάζοντος ζητήματα κατά έν τουλάχιστον περισσότερα του αριθμού των ορισθησομένων προς πραγμάτευσιν, της επιλογής μεταξύ των δοθέντων αφιεμένης εις τον σπουδαστήν. 3.Αι εξετάσεις εφ’ εκάστου μαθήματος διεξάγονται κατά τον αυτόν τρόπον δια πάντας εν γένει τους σπουδαστάς εκάστης εξεταστικής περιόδου. Σελ. 667 Οικονομικό Πανεπιστήμιο Αθηνών 31.Θ.α.20-21 4.Αν αι εξετάσεις γίνωνται εις το αυτό μάθημα γραπτώς και προφορικώς, ο εξεταστής καταθέτει εις την Σχολήν τον μέσον όρον της βαθμολογίας. 5.Σπουδασταί φωραθέντες ως συνεννοούμενοι κατά τας γραπτάς εξετάσεις ή έχοντες μεθ’ εαυτών σημειώσεις σχετικάς με το εξεταζόμενον μάθημα, βαθμολογούνται δια του βαθμού μηδέν εις το μάθημα τούτο. Εις τον αυτόν επί των Θρησκευμάτων και της Εθνικής Παιδείας Υπουργόν ανατίθεμεν την δημοσίευσιν και εκτέλεσιν του παρόντος Δ/τος. (Βλ. ωσαύτως, περί των τμηματικών εξετάσεων και άρθρ. 5 Νόμ. 3234/1955, τόμ. 31  σελ. 77). 